**Energi**

**Temaet om energi handler om det globale energibehov, og hvad en grøn omstilling af energisektoren betyder - både i Danmark og globalt.**

Under temaet energi vil du blive præsenteret for, hvordan vores energiforsyning ser ud i dag, og hvordan en grønnere energisektor kan se ud i fremtiden for at understøtte et stigende globalt energiforbrug. I Klimapakken '*Verdens Energiforbrug'*får du et indblik i sammenhængen mellem produktionen og behov. '*Grøn Strøm'*præsenterer, hvad der skal til for, at vores elforsyning kan omstilles til at være drevet af vedvarende energikilder. I Klimapakkerne '*Energi fra Biomasse', 'CCS - Lagring af CO2'*og '*Power-to-X'* introduceres nogle af de energiteknologier vi taler knap så meget om, men som også er vigtige for Danmarks energisystem.

**Introduktion: Energi og klima**

Klimakrisen har skabt en øget opmærksomheden på vores energiforsyning. Et moderne samfund er nemlig stærkt afhængig af store mængder energi. Vi skal bruge lys, varme og elektricitet i vores bygninger, samt energi i både industrien og til fremdrift af transporten. Men i dag er størstedelen (73%) af verdens energiforsyning dækket af fossile brændsler (Ourworldindata, 2022). Det gør energisektoren til den største udleder af drivhusgasser globalt. Samtidig stiger verdens energiforbrug. Der er derfor behov for et drastisk skifte for at gøre energisektoren mere klimavenlig.

Den mest klimavenlige energi er den, vi ikke bruger. Derfor er energibesparelser og energieffektivisering den mest effektive måde at nedbringe CO2e-udledninger. Derudover er en øget produktion af sol- og vindenergi essentiel for en grønnere energisektor. Omstillingen væk fra fossile kilder i industrien og i hjemmene kræver nemlig store mængder grøn strøm. Samtidig skal forbruget af biomasse som energikilde nedbringes, da det reelt set ikke er klimaneutralt. Nye grønne teknologier kommer også til at spille en afgørende rolle i fremtidens energisystem, som eksempelvis CO2-fangst og Power-to-X-brændstoffer.

Her præsenteres klimapakker med udfordringer og løsninger inden for energi og grøn omstilling.

Et billede, der indeholder skærmbillede, tekst, sky, udendørs

Indhold genereret af kunstig intelligens kan være forkert. Et billede, der indeholder sky, skærmbillede, udendørs, silhuet

Indhold genereret af kunstig intelligens kan være forkert.